**Formannskapets behandling av sak** **31/2025 i møte den** **25.02.2025:**

**Vedtak**

Frøya formannskap vedtar å sende Forskrift om politivedtekt, Frøya kommune, Trøndelag, med enkel endring som fremlagt i denne saken på høring før endelig vedtak i kommunestyret. Høringsfristen settes til 30.03.25.

Endringen i § 2-1, andre ledd, innebærer at politiet kan innvilge dispensasjon fra kravet om nattero mellom klokken 23:00 og 06:00.

Ny formulering for § 2-1, andre ledd:

*Enhver som ferdes på eller i umiddelbar nærhet av offentlig sted plikter å overholde nattero mellom kl. 23.00 og kl. 06.00. Politiet kan etter søknad innvilge dispensasjon fra natterobestemmelsen for en bestemt anledning eller avgrenset periode. Dispensasjon kan ikke gis dersom hensynene bak bestemmelsen om nattero blir vesentlig tilsidesatt. Det kan settes vilkår for dispensasjonen.*

*Enstemmig*

Kristin Furunes Strømskag ba om vurdering av sin habilitet da hun har vært
saksbehandler i forrige revidering av politivedtektene

Kristin Furunes Strømskag ble enstemmig vurdert habil